CELEX: 32022R0149
Language: sl
Date: 2022-02-03 00:00:00
Title: Uredba Sveta (EU) 2022/149 z dne 3. februarja 2022 o spremembi Uredbe (EU) št. 101/2011 o omejevalnih ukrepih zoper nekatere osebe, subjekte in organe glede na razmere v Tuniziji

4.2.2022   
               
               
                  SL
               
               
                  Uradni list Evropske unije
               
               
                  L 25/7
               
            
         UREDBA SVETA (EU) 2022/149
         z dne 3. februarja 2022
         o spremembi Uredbe (EU) št. 101/2011 o omejevalnih ukrepih zoper nekatere osebe, subjekte in organe glede na razmere v Tuniziji
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta 2011/72/SZVP z dne 31. januarja 2011 o omejevalnih ukrepih proti nekaterim osebam in subjektom ob upoštevanju razmer v Tuniziji (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Z Uredbo Sveta (EU) št. 101/2011 (2) se izvaja zamrznitev sredstev na podlagi Sklepa 2011/72/SZVP zoper nekatere osebe in subjekte, za katere je bilo ugotovljeno, da so odgovorni za nezakonito prisvojitev državnih sredstev Tunizije.
                  
               
                     (2)
                  
                  
                     Svet je 3. februarja 2022 sprejel Sklep (SZVP) 2022/154 (3) o spremembi Sklepa 2011/72/SZVP v zvezi s pogoji, pod katerimi lahko sredstva umrle osebe ostanejo zamrznjena.
                  
               
                     (3)
                  
                  
                     Navedena sprememba spada na področje uporabe Pogodbe, zato so za njeno izvajanje potrebni regulativni ukrepi na ravni Unije, zlasti za zagotovitev enotne uporabe v vseh državah članicah.
                  
               
                     (4)
                  
                  
                     Uredbo (EU) št. 101/2011 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Uredba (EU) št. 101/2011 se spremeni:
            
                        (1)
                     
                     
                        vstavi se naslednji člen:
                        
                           „Člen 2a
                           V primeru smrti osebe s seznama iz Priloge I:
                           
                                       (a)
                                    
                                    
                                       kadar je bila zoper to osebo pred njeno smrtjo izrečena kazenska obsodba zaradi nezakonite prisvojitve državnih sredstev, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni do izvršitve sodnih nalogov za izterjavo nezakonito prisvojenih državnih sredstev in plačilo denarnih kazni;
                                    
                                 
                                       (b)
                                    
                                    
                                       kadar zoper to osebo pred njeno smrtjo ni bila izrečena taka kazenska obsodba, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni za razumno obdobje ob upoštevanju člena 12(5). Če je v tem roku vložena civilna ali upravna tožba za izterjavo nezakonito prisvojenih državnih sredstev, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni do zavrnitve take tožbe ali, če se tožbi ugodi, do izvršitve sodnega naloga za izterjavo nezakonito prisvojenih sredstev.“;
                                    
                                 
                     
                  
                        (2)
                     
                     
                        v členu 12 se doda naslednji odstavek:
                        
                           „5.   Svet po potrebi spremeni seznam iz Priloge I, ko ugotovi, da pogoji iz člena 2a za ohranitev zamrznitve sredstev in gospodarskih virov, ki so pripadali umrli osebi ali ki so bili v njeni lasti, s katerimi je razpolagala ali jih je nadzorovala, niso več izpolnjeni.“.
                        
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruselju, 3. februarja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 28, 2.2.2011, str. 62.
         
            (2)  Uredba Sveta (EU) št. 101/2011 z dne 4. februarja 2011 o omejevalnih ukrepih zoper nekatere osebe, subjekte in organe glede na razmere v Tuniziji (UL L 31, 5.2.2011, str. 1).
         
            (3)  Sklep Sveta (SZVP) 2022/154 z dne 3. februarja 2022 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji (glej stran 2022/154 tega Uradnega lista).